
VAS “Latvijas dzelzceļš”
organizētā atklātā konkursā “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)” (iepirkuma identifikācijas Nr. LDZ 2024/152-AK)
(turpmāk – iepirkums)

SKAIDROJUMS NR.12
	Nr.
p.k.
	Jautājums
	Atbilde

	1.
	Jautājums Nr.1

Pasūtītāja prasību II sējuma 3.5.2. punktā ir noteikts, ka Uzņēmējam ir jāiznes visas inženierkomunikācijas no pasažieru platformas zonas. Liepājas stacijā ir paredzēts pārbūvēt pasažieru malas platformu, kas atrodas starp sliežu ceļu un stacijas ēku. Esošo inženierkomunikāciju ievadi Liepājas stacijas ēka ir izvietoti platformas pusē. Lūdzam apstiprināt, ka Uzņēmējam šajā gadījumā nav jāparedz inženierkomunikāciju, tai skaitā SCB kabeļu un kabeļu kanalizācijas iznešana ārpus platformas zonas, ja vien tā netraucēs jaunās pasažieru platformas konstrukciju izbūvei, esošās kabeļu kanalizācijas aku vākus paredzēts noregulēt līdz jaunās pasažieru platformas virsmas augstuma atzīmei.
	Apstiprinām, ka visas komunikācijas, kas atrodas kabeļu kanalizācijā vai ir aizsargātas ar caurulēm, var palikt jaunās platformas zonā, nodrošinot tām piekļuvi (esošās kabeļu kanalizācijas aku vākus noregulēt līdz jaunās pasažieru platformas virsmas augstuma atzīmei), ja šo inženierkomunikāciju novietojums ir savietojams ar paredzētajiem būvdarbiem.
Atsevišķi novietotos kabeļus (bez aizsargcaurulēm) nepieciešams pārvietot ārpus platformas zonas un/vai pasažieru apkalpes zonas, kabeļu novietošanas vietu saskaņot projektēšanas procesā.

	2.
	Jautājums Nr.2

Pasūtītāja prasību III sējuma Stacija “Dobele” 3.7. punktā ir noteikts, ka Uzņēmējam jāpārvieto dzelzceļa signalizācijas sistēmas un vilcienu kustības vadības sistēmas iekārtas (luksofori, sliežu ķēžu kastes, pārmiju elektropiedziņas un elektroapsildes ierīces, riteņu devēji), Pretendenta ieskatā šīs ierīces Dobeles stacijā vēl nav uzstādītas un tiks uzstādītas paša Pasūtītāja projekta “Dobeles stacijas centralizācijas sistēmas modernizācija” ietvaros. Lūdzam apstiprināt, ka Uzņēmējam nebūs jāuzņemas būvdarbu garantijas saistības par pašām iekārtām, jo tās uzstādīs un arī garantijas saistības būs citam uzņēmējam, kā arī līdzi Iepirkuma līguma projektēšanas darbu uzsākšanai Pasūtītājs izsniegs projektēšanai nepieciešamos izejas datus (izpildshēmas, u.c.).
	Informējam, ka garantija lauka ierīcēm tiks nodrošināta cita līguma ietvaros. Plānotā līguma ietvaros Uzņēmējam jāuzņemas garantijas saistības par veiktiem būvdarbiem (SCB lauka ierīču pārvietošana un pieslēgšana) un piegādātajiem materiāliem, piem., kabeļi esošo komunikāciju pagarināšanai.
Apstiprinām, ka uz projektēšanas darbu uzsākšanas brīdi Uzņēmējam tiks izsniegta visa projektēšanai nepieciešamā aktuālā dokumentācija, kura būs Pasūtītāja rīcībā.

	3.
	Lūdzam apstiprināt, ka pretendents būs izpildījis VAS “Latvijas dzelzceļš” izsludinātā atklātā konursa “Dzelzceļa pasažieru infrastruktūras modernizācija līnijā Rīga-Liepāja: būvniecība (projektēšana un būvdarbi)”, iepirkuma identifikācijas Nr. LDZ 2024/152-AK, nolikuma 3.pielikuma “PRASĪBAS PRETENDENTA VADOŠAJIEM SPECIĀLISTIEM” prasības attiecībā uz Projekta vadītāja pieredzi (1.2. un 1.3. punkti) , ja projektu vadītāja pieredze ir tikusi iegūta Uzņēmēja pārstāvja statusā saskaņā ar FIDIC Dzeltenās grāmatas līguma 4.3. punktu “Uzņēmēja pārstāvis”.
	Speciālista pieredzi var apliecināt arī, ja tā iegūta uzņēmēja pārstāvja statusā, pierādot, ka piedāvātais speciālists atbilst nolikumā noteiktajām amata nosaukuma prasībām.



